《赠黄君》
宋代·王质

君见雪山谭晦庵，晦庵南北隔山川。有命归来如二老，不然隐去自三贤。

晦庵今年登五十，鬓华未改目光力。徘徊吴楚已多年，晦庵不急苍生急。

君行车马衣冠衢，亦有晦庵相似无。君臣庆会第一格，晦庵何日何时须。

横渠虽没尚可作，平生此事喜商略。君当长跪问横渠，子细平章句教错。

大江朔风多涌波，上江下江且婆娑。古时贤士一时有，奈此庚辛甲乙何。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。